เรื่องร้องเรียน (ป้าย,สอบถาม,ร้องเรียน) วันที่ 2023-08-22 06:48:00 — แขวงบางนาใต้ เขตบางนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033004
ขอให้ปรับปรุงระบบการจองคิวทำบัตรประจำตัวประชาชนของจุดบริการด่วนมหานคร (Bangkok Express Service) ที่สถานีรถไฟฟ้าอุดมสุข เขตบางนา กรุงเทพมหานคร เนื่องจากผู้ร้องแจ้งว่าวันที่ 20 สิงหาคม 2566 ช่วงเวลาประมาณ 13.15 น. ผู้ร้องได้ติดต่อทำบัตรประจำตัวประชาชน ที่จุดบริการด่วนมหานคร สถานีรถไฟฟ้าอุดมสุข เขตบางนา กรุงเทพมหานคร โดยติดต่อที่ช่องให้บริการ ช่องที่ 1 ได้มีเจ้าหน้าที่เพศหญิง (ไม่ทราบชื่อ นามสกุล และรูปพรรณสัณฐานที่แน่ชัด) เป็นผู้ให้บริการ ผู้ร้องจึงได้สอบถามเจ้าหน้าที่เพศหญิงดังกล่าว เกี่ยวกับการทำบัตรประจำตัวประชาชน และการจองคิว ซึ่งเจ้าหน้าที่เพศหญิงคนดังกล่าว แจ้งแก่ผู้ร้องว่าคิวรอบเช้าหมดแล้วนะคะ ให้มาติดต่อใหม่อีกครั้งเวลา 15.00 น. จะมีการเริ่มแจกบัตรคิวใหม่ ส่งผลให้ผู้ร้องไม่ได้รับความสะดวกเป็นอย่างมาก เนื่องจากเดินทางมาไกล และไม่มีที่พัก อีกทั้งผู้ร้องเห็นว่า มีเจ้าหน้าที่ให้บริการ จำนวน 3-4 คน เหตุใดจึงไม่ทำการแจกบัตรคิวให้แก่ประชาชนที่มาติดต่อใช้บริการ เนื่องจากมีประชาชนมาติดต่อทำบัตรประจำตัวประชาชนพร้อมกับผู้ร้องจำนวนหลายคน เจ้าหน้าที่ก็แจ้งว่าให้มาติดต่อใหม่อีกครั้งเวลา 15.00 น. อีกทั้งผู้ร้องแจ้งว่า ที่จุดให้บริการ ไม่มีการติดป้ายชี้แจงเกี่ยวกับการรับบัตรคิว ว่ารอบเช้ามีการแจกบัตรคิวช่วงเวลาใด และรอบบ่ายแจกบัตรคิวช่วงเวลาใด มีเพียงป้ายแจ้งเวลาพักของเจ้าหน้าที่ ช่วงเวลา 14.00 น. จึงประสงค์ให้หน่วยงานที่เกี่ยวข้อง ปรับปรุงระบบการจองคิวทำบัตรประจำตัวประชาชนของจุดบริการด่วนมหานคร (Bangkok Express Service) ที่สถานีรถไฟฟ้าอุดมสุข เขตบางนา กรุงเทพมหานคร โดยให้มีการติดป้ายชี้แจงเกี่ยวกับการรับบัตรคิว โดยระบุช่วงเวลา และจำนวนคน ที่รับในแต่ละรอบให้ชัดเจน เพราะมีการรับจองคิวทั้งระบบออนไลน์ และติดต่อรับคิวได้ที่จุดให้บริการ เพื่อเป็นการอำนวยความสะดวกให้แก่ประชาชน (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata